廖經

廖經（），湖廣衡州府桂陽州藍山縣鳳感人，民籍，明朝政治人物。

 生平 
授南京豹韜衛經歷，嘉靖年間升廣安州同知「廖經，鳳感人，南京豹韜衛經歷，陞四川廣安州同知」，《藍山縣圖志》卷二十六「明州佐……廖經藍山人……以上九人俱嘉靖中任」，[乾隆]《廣安州志》「廖經，由豹韜衛經歷，遷廣安州同」，[同治]《桂陽直隸州志》卷十八人物五十一，署理鄰水縣知縣、岳池縣知縣「奉政大夫南京工部都水司郎中廖公墓誌銘：大夫諱文光，字孚吉。廖姓，古周王子伯廖後。按世譜，惟衡陽山下多廖氏。大夫始祖濟賢，乃自衡陽徙居藍山。濟賢生仁器，仁器生宗智，宗智生子琳，子琳生得舒，贈徵仕郎、豹韜衛經歷。得舒生經，經以貲仕爲四川順慶府廣安州同知，以能署岳池、鄰水二邑，俱有惠政。其後大夫歷官同知、員外郎，皆得封父如其官。母雷氏、封氏。大夫，雷宜人出也。生有異質，讀書學文，皆不待強教。年二十，以治春秋名其邑人，補縣學諸生。當是時，楚中以專門名大師者，惟麻城大司馬劉端簡公。大夫走數百里往受其業，遂爲都講，晉廩員。甲午，以異等應貢，卒業南雍，歷事御史臺，御史王湛臺某奇其才。又明年丁酉，舉應天鄉試高第，都人士獨梓其文爲式，輒見嗟異。凡九試禮部不第，意不自得。壬戌始謁選，得江西清江縣令。縣故瘠土，俗好訐訟，其民歲苦輸納，多漁取。大夫一切爲蠲其煩苛，專剔強暴，民以輸至者，親爲停其多寡，姦吏洗手奉法，不得牟一錢。而又修舉學校，雪冤獄數十，一時稱聲籍甚。自中丞直指迨諸藩臬，無不推大夫真廉能吏，薦舉相屬。乙丑，就其省擢廣信府同知，治一如清江，以平礦寇論功，詔得食俸比四品。在郡六年，辛未，再擢南京戶部浙江司員外郎，奉部徵榷揚州鈔稅，滿歲所入課獨贏三千有奇。所知或謂大夫必盡以輸部，則似以廉形人，而後或難繼者，盍亦爲身後累黍計？大夫毅然不可，曰：此獨不愧四知金耶？吾知奉吾職，遑恤其他也。久之，晉南京工部都水司郎中。辛未，年七十，應古大夫致仕禮，遂歸臥。癸未，以子憲副公貴，再錫封誥。又十餘年乃卒。居平無他慕尚，獨好客，客至，則相與追逐雲月，飲酒歌呼，忘其老之將至。又最嗜詩，詩咄嗟立就，要取賡唱愉快，非顓顓模聲句爲工，然意致固灑如也。所刻有《玄夷集》，諸逸稿尚多不載。長子希元，即憲副公，與余同舉進士。憲副公始自貴竹奔仆歸，道三衢。衢故憲副所治郡，德公最深，於是衢人太常少卿徐公爲狀大夫事甚詳。大夫先是又自藍山徙居南京。余官南京最久，知大夫父子爲最深，宜爲銘。銘曰：仕於時爲通，才於詩爲克，遊於世爲不窮。既壽既富獲考終。掩銘於幽，賁此新宮」，《松石齋集》文集卷十七。以子廖文光封南京戶部員外郎。

 家族 
玄祖廖濟賢；高祖廖仁器；曾祖廖宗智；祖父廖子琳；父廖得舒。母唐氏（贈孺人）；繼母胡氏（贈孺人）「廖得舒以子經官贈徵仕郎，廖唐氏經母、廖胡氏經繼母、廖雷氏經妻俱贈孺人，廖經以子文光官贈奉政大夫，廖雷氏文光母」，《藍山縣圖志》人物附誥贈表二「廖希元，貫湖廣衡州府桂陽州藍山縣民籍，縣學生，治《詩經》，字伯才，行一，年三十二。十月三十日生。曾祖得舒，七品散官；祖經，州同知，封府同知；父文光，府同知；母鄺氏（贈宜人）；繼母鄧氏（封宜人）。重慶下。兄希賢（訓導），弟希夏；希愷；希禹；希化；希伯；希稷；希尹；希縉；希翰。娶何氏，湖廣鄉試第四十八名，會試第一百九十二名」。《隆慶五年辛未科進士登科錄》。

參考文獻

J
Category:藍山人
Category:明朝經歷
Category:明朝廣安州同知